International Union of Socialist Youth

**International Union of Socialist Youth** (**IUSY**) er de sosialdemokratiske ungdomsorganisasjoners verdensorganisasjon og ble stiftet den 27. august 1907 i Stuttgart.

Organisasjonen hadde pr. 2023 163 medlemsorganisasjoner fra 114 land.

## Historie
Fra 24. til 27. august 1907 møttes 21 ungdomsdelegater fra 13 land i den tyske byen Stuttgart for å danne ungdomsfløyen til den andre internasjonale. Organisasjonen ble kalt Socialist Youth International. Organisasjonen utga i lang periode sitt eget magasin, kalt Youth International. Organisasjonens politiske programmer var preget av motstand mot krig, antimilitarisme og kamp mot den voksende fascismen i Europa.

Etter andre verdenskrigs slutt, endret organisasjonen formelt navn til det nåværende navnet, International Union of Socialist Youth, under verdenskongressen i Paris. Etter navneskfitet og ny-oppstarten begynte IUSY å innlemme organisasjoner utenfor Europa, og tidlig på 1950-tallet hadde organisasjonen 73 medlemsorganisasjoner fra 50 land.

Etter Pariskongressen la IUSY stor vekt på avkolonisering og frihetskamp for land særlig i Afrika og Asia. På 1970-tallet var organisasjonen svært deltakende i solidaritetskampanjer for å belyse menneskerettighetsbrudd og undertrykkelse begått etter en rekke militærkupp i Latin-Amerika, i land som blant andre Augusto Pinochets Chile og Somoza-familiens Nicaragua. Det var også et stort politisk fokus hos organisasjonen mot apartheid-regimet i Sør-Afrika.

Etter Berlinmurens fall og splittelsen av Sovjetunionen, innlemmet IUSY organisasjoner fra flere post-Sovjet-stater. Demokratisering i Øst-Europa sto på 1990-tallet sentralt i organisasjonens arbeid.

## Politisk arbeid og organisering
IUSY er verdens største organisasjon for politiske ungdomsorganisasjoner og har medlemsorganisasjoner i alle verdensdeler og regioner. IUSY har sitt hovedkontor i Amtshausgasse 4 i Wien, Østerrike. Organisasjonens lederskap består av én president, én generalsekretær og et presidium bestående av kongressvalgte visepresidenter.

Organisasjonens arbeid er inndelt i fem regioner: Europa, Asia og Stillehavet, Afrika, Amerika og Middelhavsregionen. Disse regionkomiteene møtes årlig, og alle verdensregionene møtes annethvert år til verdenskongress.

Historisk har IUSY siden 1946 avholdt sommerfestivaler hvert tredje år.

## Sittende presidium
IUSY ledes av sitt presidium, som velges hvert annet år på kongressen, med representanter fra hele verden. De nåværende medlemmene (2023–2025) er oppført nedenfor:

**President:**

*  Hend Mgaieth, JS Tunisia, (Tunisia)

**Generalsekretær:**

*  Bruno Gonçalves, (Juventude Socialista, Portugal)

**Visepresidenter:**

*  Danila Bragança, JMPLA, Angola
*  Nokukhanya Magagul, SWAYOCO, Eswatini
*  Fidel Cardoso de Pina, JPAICV, Kapp Verde
*  Christian Lukusa, Jeune UDPS, Kongo
*  Carlos Hernandez, JRM, Den dominikanske republikk
*  James Canizales, Partido Liberal, Colombia
*  Jessali Zarazua, JPRD, Mexico
*  Maria Panay, JRPD, Panama
*  Marina Hay, Young Labour, New Zealand
*  Regina Rebueno, Akbayan Youth, Filippinene
*  Sarineh Abrahamian, AYF, Armenia
*  Victoria Hiepe, JUSOS, Tyskland
*  Amina Cikotic, SDYM, Nord-Makedonia
*  Gaute Børstad Skjervø, AUF, Norge
*  Bianca Sorian, TSD, Romania
*  Victor Camino Miñana, JSE, Spania
*  Eliran Bykhovsky, Young Meretz, Israel
*  Saif Aqel, GUPS, Palestina

## IUSY-festivaler

*1952 IUSY Camp Wien (Østerrike)
*1954 IUSY Camp Liège (Belgia)
*1956 IUSY Camp Tampere (Finland)
*1959 IUSY Camp Berlin (Tyskland)
*1962 IUSY Camp Copenhagen (Danmark)
*1965 IUSY Camp Carmel (Israel)
*1968 IUSY Camp Vierhouten (Nederland)
*1974 IUSY Camp Attersee (Østerrike)
*1977 Internationales Sozialistisches Jugendtreffen Stuttgart (Tyskland)
*1981 Internationales Sozialistisches Jugendtreffen Vienna (Østerrike)
*1985 IUSY Festival Luxembourg (Luxembourg)
*1987 IUSY Festival Valencia (Spania)
*1992 IUSY Festival Porto (Portugal)
*1996 IUSY Festival Bonn (Tyskland)
*2000 IUSY Festival Malmö (Sverige)
*2003 IUSY Festival Kamena Vourla (Hellas)
*2006 IUSY Festival Alicante (Spania)
*2007 IUSY 100 Celebration Berlin (Germany)
*2009 IUSY Festival Zánka (Ungarn)
*2011 IUSY Festival Attersee (Østerrike)
*2014 IUSY Festival (Malta)
*2017 IUSY Festival Jale (Albania)

## Lederskap
### Presidenter

*1946 Bob Molenaar (Nederland)
*1948 Peter Strasser (Østerrike)
*1954 Nath Pai (India)
*1960 Kyi Nyunt (Burma)
*1966 Wilbert Perera (Ceylon)
*1969 Luis A. Carello (Argentina)
*1971 Raphael Albuquerque (Den dominikanske republikk)
*1973 Luis Ayala (Chile)
*1975 Jerry Svensson (Sverige)
*1977 Alejandro Montesino (Chile)
*1979 Hilary Barnard (Storbritannia)
*1981 Milton Colindres (El Salvador)
*1983 Kirsten Jensen (Danmark)
*1985 Joan Calabuig (Spania)
*1989 Sven Eric Söder (Sverige)
*1991 Roger Hällhag (Sverige)
*1995 Nicola Zingaretti (Italia)
*1997 Umberto Gentiloni Italia
*1999 Alvaro Elizalde (Chile)
*2004 Fikile Mbalula (Sør-Afrika)
*2008 Jacinda Ardern (New Zealand)
*2010 Viviana Piñeiro (Uruguay)
*2014 Felipe Jeldres (Chile)
*2016 Howard[Lee Chuan How (Malaysia)
*2018 Johanna Ortega (Paraguay)
*2021 Jesus Tapia (Venezuela) 
*2023 Hend Mgaieth (Tunisia) 

### Generalsekretærer

*1946 Per Hækkerup (Danmark)
*1954 Kurt Kristiansson (Sverige)
*1960 Per Aasen (Norge)
*1963 Sture Ericson (Sverige)
*1966 Jan Hækkerup (Danmark)
*1970 Bernt Carlsson (Sverige)
*1971 Jerry Svensson (Sverige)
*1973 Johan Peanberg (Sverige)
*1975 Friedrich O.J. Roll (Tyskland)
*1977 Owe Fich Danmark
*1979 Jukka Oas (Finland)
*1981 Bengt Ohlsson (Sverige)
*1983 Robert Kredig (Tyskland)
*1985 Dirk Drijbooms (Belgia)
*1989 Ricard Torrell (Spania)
*1993 Alfredo Remo Lazzeretti (Argentina)
*1997 Lisa Pelling (Sverige)
*2001 Enzo Amendola (Italia)
*2006 Yvonne O'Callaghan (Irland)
*2009 Johan Hassel (Sverige)
*2012 Beatriz Talegón (Spania)
*2014 Evin Incir (Sverige)
*2016 Alessandro Pirisi (Italia)
*2018 Ana Pirtskhalava (Georgia)
*2021 Bruno Gonçalves (Portugal) 

## IUSY-kongresser
IUSY-kongressen er organisasjonens øverste myndighet. Ved IUSY-kongressene har alle betalende medlemsorganisasjoner rett til delegater med fulle rettigheter. Mellom kongressene er World Council, som avholdes i år uten kongress, organisasjonens øverste beslutningsorgan. IUSY-kongress er avholdt i Norge og arrangert av AUF ved 3 anledninger, senest i Lillehammer i 1997.

*1946 Paris (Frankrike)
*1948 Leuven (Belgia)
*1951 Hamburg (Tyskland)
*1954 København (Danmark)
*1957 Roma (Italia)
*1960 Wien (Østerrike)
*1963 Oslo (Norge)
*1966 Oslo (Norge)
*1969 Roma (Italia)
*1971 London (Ekstraordinær) (Storbritannia)
*1973 Malta Malta)
*1975 Brussel (Belgia)
*1977 Stuttgart (Tyskland)
*1979 Frankfurt (Tyskland)
*1981 Wien (Østerrike)
*1983 Jørlunde (Danmark)
*1985 Sevilla (Spania)
*1987 Brussel (Belgia)
*1989 Bommersvik (Sverige)
*1991 Seč (Tsjekkoslovakia)
*1993 Montevideo (Uruguay)
*1995 Modena (Italia)
*1997 Lillehammer (Norge)
*1999 Hamburg (Tyskland)
*2001 Johannesburg (Sør-Afrika)
*2004 Budapest (Ungarn)
*2006 Esbjerg (Danmark)
*2008 Santo Domingo (Den Dominikanske Republikk)
*2010 Bommersvik (Sverige)
*2012 Asuncion (Paraguay)
*2014 København (Danmark)
*2016 Tirana (Albania)
*2018 Budva (Montenegro)
*2021 Panama by (Panama)
*2023 Panama by (Panama)

## Nordisk deltakelse i IUSY
Historisk har de nordiske landene hatt en sterk posisjon i IUSY, og de sosialdemokratiske ungdomsorganisasjonene i Norden har innehatt en rekke tyngre verv i IUSY siden stiftelsen. De nordiske organisasjonene er organisert under paraplyen Foreningen for Nordisk Sosialdemokratisk Ungdom (FNSU). FNSU var fra etter andre verdenskrig og til midten av 1980-tallet dominerende i IUSY. Fra 1946 til 1985 var 11 av de 13 generalsekretærene valgt fra de nordiske landene.

FNSU organiserer i tillegg til de nordiske sosialdemokratiske ungdomsorganisasjonene også unge sosialdemokrater fra de baltiske landene.

## Referanser


## Eksterne lenker
*